ADIVINAS El Musical “Bibidi Babidi bú” arriba al Centre Cultural Tívoli
2025-07-24

Diumenge que ve 22 de març, el Centre Cultural Tívoli acollirà la representació del musical infantil ADIVINAS, el musical “Bibidi babidi bú”, una oportunitat perfecta per a gaudir d’un matí de cultura i oci familiar a càrrec de la companyia INX Producciones. La realització de l’espectacle a Burjassot s’emmarca en el procediment de lloguer d’instal·lacions culturals municipals.

Les entrades per a gaudir del xou musical, que tindrà lloc a les 12:30h, amb una duració aproximada de 90 minuts, tenen un preu de 10 euros i es poden adquirir, on line, en www.inxproducciones.com i en www.servientradas.com. El dia de la representació, la taquilla del Centre Cultural Tívoli s’obrirà a les 11:30h.

ADIVINAS el musical “Bibidi babidi bú” proposa un xou amb veus en directe i més de 25 personatges entranyables sobre l’escenari que, acompanyats de divertides coreografies, interpretaran més una vintena de cançons, molt conegudes, tant pels xiquets com pels seus pares. En la història, el Capità Mouser té un problema amb la brúixola, durant un dels seus viatges, i li és impossible continuar, de manera que haurà de demanar ajuda a la Fada Padrina. Junts realitzaran la resta del viatge a través del món, coneixent a moltíssims personatges protagonistes de fantàstiques històries.